MUNICIPIUL SATU MARE

Aparatul de specialitate al Primarului

Serviciul Patrimoniu, Concesionări, Închirieri

Direcția economică

Nr.33921/17.06.2021

# RAPORT DE SPECIALITATE

la proiectul de hotărâre privind vânzarea unui teren situat în Zona Industrială Sud a Municipiului Satu Mare, către SC PLASTICA SRL

Municipiul Satu Mare intenționează să vândă o suprafață de teren situată în Zona Industrială Sud, ca urmare a solicitării societății Plastica SRL, de a achiziționa terenul în suprafață de 14.000 mp, identificat prin: C.F. nr. 161419 Satu Mare, cu nr. cadastral 161419, adresă înregistrată la Primăria municipiului Satu Mare sub nr. 33837/15.06.2021.

Având în vedere faptul că imobilul teren menționat se află în circuitul civil, putând fi valorificat conform prevederilor legale în vigoare, propunem vânzarea imobilului teren, proprietatea privată a Municipiului Satu Mare identificat la alineatul precedent.

De asemenea, conform prevederilor art. 364 alin.(1) din OUG nr.57/2019, constructorii de bună - credință, beneficiază de un drept de preempțiune la cumpărarea terenului, aferent construcțiilor, iar prețul de vânzare se stabilește pe baza unui raport de evaluare aprobat de consiliul local.

Conform Raportului de Evaluare nr. 4226/14.10.2019, întocmit de către Just Eval Invest, valoarea de vânzare a terenului concesionat în suprafață de 14.000 mp, înscris în CF 161419 Satu Mare, nr. top 161419 este de 54.930 euro, urmând ca plata să se facă integral în intervalul cuprins între data adoptării hotărârii și data semnării contractului de vânzare-cumpărare în formă autentică.

Orice comunitate urbană modernă trebuie să asimileze și să promoveze o viziune strategică în ceea ce privește dezvoltarea sa viitoare. Având în vedere că imobilul menționat nu va putea fi exploatat de către UATM Satu Mare, decât prin prelungirea concesiunii conform contractului de concesiune, sau prin vânzarea terenului aferent construcției către proprietarul acesteia, deliberativul poate hotărî care este modalitatea de valorificare a acestuia.

Având în vedere faptul că titularul dreptului de concesiune, a realizat construcția în baza autorizației de construire, fiind înscrisă în cartea funciară, a respectat prevederile dispuse prin contractul de concesiune, achitând redevența datorată la timp, cât și a faptului că au fost îndeplinite obligațiile față de bugetul local, dovedite prin certificatul fiscal anexat, rezultă că sunt îndeplinite condițiile bunei-credințe a concesionarului.

În temeiul dispozițiilor art.139 alin.(1) și art.196 alin.(1) lit.a din OUG nr. 57/2019 privind Codul Administrativ, luând în considerare cele ce preced, înaintăm Consiliului local al Municipiului Satu Mare, prezentul proiect de hotărâre cu propunere de aprobare.

Director executiv Şef serviciu

Ursu Lucia Mihaela Faur

Întocmit:Faur Mihaela/2ex